Indonesian presidentti lykkää äänestystä kiistellystä laista, joka kieltäisi muun muassa avoliiton ja ehkäisyvalistuksen

Uuden rikoslain on pelätty rankaisevan etenkin seksuaalivähemmistöjä.

Naiset osoittivat mieltään seksuaali- ja sukupuolivähemmistöjä vastaan Länsi-Jaavan Bogorilla Indonesiassa marraskuussa 2018.­

Indonesian presidentti Joko Widodo ilmoitti perjantaina lykkäävänsä äänestystä kiistellystä rikoslaista, kertovat uutistoimistot.

Uuden lain on pelätty heikentävän erityisesti seksuaali- ja sukupuolivähemmistöjen asemaa, ja monet ihmisoikeusjärjestöt ovat vedonneet presidenttiin, jotta hän viivyttäisi lain hyväksymistä.